Seks skandal: Iscurile snimke političara s jahte na Jadranu

U Mađarskoj je buknuo seks skandal koji uključuje gradonačelnika iz vladajuće Orbanove stranke, jahtu pored Dubrovnika, prostitutke i lokalne izbore

<p>U medije su procurile pornografske fotografije i snimke mađarskog gradonačelnika <strong>Zsolta Borkaija</strong>. Gradonačelnik Gyõra iz Orbanove stranke <strong>Fidesz</strong> na eksplicitnim se snimkama i fotografijama seksa s navodnim prostitutkama na jahti. </p><p>Prema pisanju mađarskih medija i blogova, jahta se navodno nalazi u Jadranskom moru.</p><p><strong>Novinar Balazs Cseko</strong> na Twitteru tvrdi kako su slike objavljene devet dana prije izbora u Mađarskoj, a na njima se nalazi Borkai u društvu nekoliko prostitutki <strong>na brodu blizu Dubrovnika</strong>.</p><p>Kako piše Cseko, Borkai je bio predsjednik mađarskog Olimpijskog odbora od 2010. do 2017., ali je izgubio Orbanovo povjerenje prije dvije godine.</p><h2>"Držimo se u dobru i u zlu"</h2><p>Gradonačelnik se u ponedjeljak u izjavi za medije ispričao obitelji, ali je ustrajao da nije prekršio zakon te da nije koristio javna sredstva. Otkazao je event u kampanji i naveo kako su 'laži objavljene o njemu potekle od opozicije koja na taj način nastoji odvratiti pozornost od vlastite nesposobnosti', javlja <strong>Hungary Today</strong>.</p><p>Dan prije, u nedjelju, objavio je fotografiju s obitelji, napisavši: 'Držimo se u dobru i u zlu'.</p><p>Ipak, naknadno je priznao da se on nalazi na slikama i snimkama, ali tvrdi kako su neki dijelovi bili manipulirani. Neće dati ostavku i nastavlja s utrkom za gradonačelnika, javlja Hungary Today.</p><p>Gradonačelnikova stranka Fidesz je prokomentirao seks skandal rekavši da je to njegova privatna stvar.</p>